ועדת הכלכלה, כנסת 20, פרוטוקול מספר 481, 2017-03-21 12:00

איתן כבל: על סדר יומה של הוועדה: תקנות התעבורה (תיקון מס'...), התשע"ז-2016, בדבר תפקידי קצין הבטיחות והתנאים להעסקתו.

<אפי רוזן: אני מזכיר לחברי הוועדה הנכבדה, מדובר פה בסבב שני.

<אפי רוזן: הדברים האלה היו בוועדת הכלכלה קודם לכן.

<אפי רוזן: נשלחנו למקצה שיפורים.

<אפי רוזן: לקחנו את דברי הטעם שנשמעו בוועדה יחד עם חוות הדעת המקצועיות והדיונים המקצועיים שהתנהלו עד היום בבוקר.

<אפי רוזן: משרד התחבורה שם כאן הצעה לתיקון.

<אפי רוזן: היא משקפת נורמות וערכים שנוגעים לחיי אדם.

<אפי רוזן: האם זה הטוב ביותר, האם זה המצוין, לא, אבל זה טוב יותר ממה שקיים היום.

<אפי רוזן: אנחנו עוסקים פה ברובד המהותי.

<אפי רוזן: התיקונים האלה באים להסדיר את אופן פעולתו של קצין הבטיחות, את חובותיו, את חובותיו של בעל החברה, של בעל המפעל, ואת היקפי הפעולה הנדרשים לכל משרה בנפרד.

<אפי רוזן: אין פה כמעט אדם סביב השולחן שלא שמענו את הגוף שהוא מייצג.

<אפי רוזן: חרף זאת, ואחרי ככלות הכל, זו ההצעה שאנחנו שמים.

<אפי רוזן: אנחנו מוכנים להקראה כל אימת שאדוני יחליט.

איתן כבל: תיתן לנו הסבר מה מונח בפנינו.

<אתי בנדלר: לא ניתן להסתמך על דברים שהוסברו לחברי ועדת הכלכלה בכנסת הקודמת.

<אתי בנדלר: יש כאן חברים חדשים שלא היו שותפים לדיונים.

<אתי בנדלר: מתחילים עכשיו תהליך לגמרי חדש.

<אפי רוזן: מה שמונח כאן על השולחן עוסק באופן הפיקוח, בהיקפי הפיקוח של קציני הבטיחות בתעבורה.

<אפי רוזן: קצין הבטיחות בתעבורה, כשמו כן הוא.

<אפי רוזן: הוא אחראי בכל אחת מהחברות התעשייתיות והפרטיות, כמובן לפי גודל או צורך, על כל תחומי הבטיחות בתעבורה, על כל סוגי כלי הרכב כמעט.

<אפי רוזן: התיקון הזה בא ומסדיר אלה כלי רכב נדרשים תחת חובת פיקוח, כמו אופנועים, אוטובוסים.

<אפי רוזן: הוא מחלק אותם לפי סוגי כלי רכב.

<אפי רוזן: אגב, חלוקה לפי סוגי כלי רכב בוודאי טומנת בחובה חשיבה לגבי הסכנה הטמונה והנזק האגבי והמתגבר על כל אחד מכלי הרכב.

<אפי רוזן: זה משפיע על המספרים.

<אפי רוזן: התקנה שמונחת כאן מנסה להסביר את ההיקפים, את כמות כלי הרכב, את מגוון כלי הרכב.

<אפי רוזן: לא כל החברות הן חד ערכיות.

<אפי רוזן: יכולה להיות חברה שיש לה משאיות כבדות, רכבים קלים ואופנועים.

<אפי רוזן: ישנה כאן טבלה שמייצרת את הצבר שבעקבותיו נדרש קצין בטיחות להיות בחברה או במפעל - יום אחד, יומיים, או העסקה מלאה במפעל.

<אפי רוזן: בתוך התקנה הזאת אנחנו מציעים את חובות הדיווח של בעל המפעל כלפי הנהג והנוהג, את חובותיו כלפי הקצין, וגם להיפך, מה חובותיו של קצין הבטיחות כלפי בעל החברה, המפעל וכלפי הנהגים והנוהגים.

יעקב פרי: עד היום הארגון היה צריך לשכור קצין בטיחות במשרה מלאה ל-80 רכבים.

יעקב פרי: היום משרד התחבורה ממליץ על 100.

יעקב פרי: האם זה לא דבר שפוגע בבטיחות?

יעקב פרי: התקנות היום לא מאפשרות עבודה בשתי משרות, או במשרה וחצי.

יעקב פרי: משרד התחבורה מבקש לצמצם חלק נרחב מהמשרות.

יעקב פרי: יש פה צמצום.

יעקב פרי: נראה לי שזה סותר, כי מצד אחד אתם מבקשים לצמצם חלק נרחב מהמשרות, מצד שני קצין בטיחות לא יוכל לעבוד בשתי משרות.

יעקב פרי: למה אתם רוצים להתערב בעניין העסקה ישירה והעסקה עקיפה?

יעקב פרי: נושא עובדי הקבלן הוא נושא טעון.

יעקב פרי: הכנסת עוסקת בו המון זמן.

יעקב פרי: כשאתה אומר עובד קבלן, זה הופך להיות פחות או נחות.

איתן כבל: הם פשוט הגדירו אותו כנחות בשכר שהם משלמים לו.

יעקב פרי: למה לפתוח את הנושא בתחום שאנחנו עוסקים בו היום?

יעקב פרי: לפי הבנתי, צומצמה בדיקה תקופתית לרכבי ליסינג.

יעקב פרי: מה השיקולים שעומדים מאחורי ההחלטה הזאת?

יעקב פרי: האם מדובר באמינות, בעמידות של הרכבים החדשים, או מדובר באיזה שהוא ניסיון לצמצם את עבודתם של קציני הבטיחות?

יעקב פרי: ראיתי את עמדת נהגי המוניות ספיישל.

יעקב פרי: הם מבקשים להחריג אותם מחובה של קציני בטיחות.

יעקב פרי: זה נראה לי.

יעקב פרי: השאלה מה עמדתכם.

<אפי רוזן: לא עסקנו בצמצום המשרות.

<אפי רוזן: גם היום קצין בטיחות יכול לעבוד ביותר ממקום אחד.

<אפי רוזן: לא צמצמנו את זה.

<אפי רוזן: הוא יכול לעבוד כל יום, הכל לפי חובת העסקה של המקום שבו הוא עובד.

<אפי רוזן: הוא יכול למצוא את עצמו עובד ב-5,6,7, מקומות.

יעקב פרי: לא מאפשרים לו פה.

<אפי רוזן: מאפשרים.

<סיגלית ברקאי: תקנה 580(ג) מקנה סמכות לרשות לאשר העסקת אותו קצין בטיחות ביותר ממפעל אחד.

<סיגלית ברקאי: יש אפשרות לקצין הבטיחות לבוא ולהגיד: אני עובד במקום אחד יום אחד בשבוע, אני רוצה לעבוד במקומות נוספים.

<סיגלית ברקאי: התקנות היום מסדירות אפשרות לעסוק בכמה מפעלים.

<אפי רוזן: אי אפשר לא להיות ערים לחידושים הטכניים והטכנולוגיים שקיימים.

<אפי רוזן: כלי הרכב החדשים שאני או אתה רוכשים נדרשים לעשות מבחן רק בחלוף 3 שנים.

<אפי רוזן: את האגרה נשלם כרגיל.

<אפי רוזן: את השינויים הטכנולוגיים אי אפשר להותיר מאחור.

<אפי רוזן: השינויים הטכנולוגיים ברכב הכבד הם עוד יותר דרמטיים, הם מצמצמים בהרבה מאוד מקומות את מרחב הטעות של הנהג.

<אפי רוזן: דיברנו עם כמעט כל גוף שנמצא פה לגבי קביעת המספרים.

<אפי רוזן: אנחנו לא חייבים להגיע להסכמה.

<אפי רוזן: היא בוודאי לא תהיה אף פעם.

<אפי רוזן: העמדה המקצועית סבורה שההיקפים שקבענו כעת, הגם שבחלק מהמקומות ביצעו הקלה, משקפים נכוחה תפישת בטיחות תקינה וטובה.

<אפי רוזן: השינויים היו מחויבי המציאות.

<אפי רוזן: שנים לא נגענו בעניין הזה.

<אפי רוזן: בסבב הקודם לא עסקנו בעניין חובת העסקה, או אי חובת העסקה.

יעקב פרי: צורת העסקה.

<אפי רוזן: נכון.

<אפי רוזן: קבענו כמה ימים נדרש קצין בטיחות לעבוד במקום מסוים.

<אפי רוזן: היו הערות כבדות משקל לחברי הוועדה שהיו כאן.

<אפי רוזן: הועדה הזאת אמרה למשרד התחבורה שראוי וסביר בעיניה שבמקום שבו נדרש אדם לעסוק מעל 60%, קרי מעל 3 ימים בשבוע, תהיה העסקה ישירה.

<קריאה: זה לא מדויק.

<אפי רוזן: אנחנו עומדים מאחורי היקף הכלים ומאחורי חובותיו של קצין הבטיחות.

<אפי רוזן: אנחנו פתוחים לכל החלטה של ועדת הכלכלה בעניין אופן העסקה.

<אפי רוזן: אותנו מעניין המקצוע והבטיחות.

יעקב פרי: האם התשובה שלך לשאלתי היא שמשרד התחבורה לא מתערב?

<אפי רוזן: אמת.

איתן כבל: הוא עוסק במהות, הוא לא עוסק בשיטה.

יעקב פרי: אתם דוחפים את המעסיק להחליט אם הוא יהיה עובד ישיר או עובד קבלן על פי קביעת הימים או היקף המשרה.

<אפי רוזן: לא.

<אפי רוזן: העמדה שהבאנו היום משקפת את ההידברות המתמשכת עם ועדת הכלכלה.

<אפי רוזן: אם הוועדה תשנה את עמדתה, בעניין הזה נלך לאחור.

<אפי רוזן: לא ניסוג בעניינים שהם מהות מקצועית.

<אפי רוזן: אנחנו לא דוחפים אף אחד לשום שיטת העסקה.

<אפי רוזן: גם היום ישנן חברות שכנראה מעסיקות לא ביחסי עובד מעביד.

<אפי רוזן: אנחנו לא עסוקים בזה.

<אפי רוזן: יכול להיות שהמצב הבטיחותי בהן הוא מצוין.

<אפי רוזן: האמירה שלנו היא מקצועית, היא לא עוסקת בדיני עבודה או בדברים אחרים.

<דרור וגשל: משרד התחבורה מתערב, הוא כופה העסקה ישירה כשיש יותר מ-3 ימים.

<דרור וגשל: בכנסת הקודמת הייתה החלטה של ועדת הכלכלה על כך שמפעלים שמחזיקים 35 משאיות מעל 12 טון ומעלה, יחויבו להעסיק קצין בטיחות.

<דרור וגשל: זה מה שעלה פה בוועדה.

<דרור וגשל: זה מה שמעוגן.

יעקב פרי: בוורסיה החדשה אתם לא מחייבים?

<אפי רוזן: אין לנו ורסיה חדשה.

<אפי רוזן: לנו אין ורסיה חדשה, אבל הוועדה יכולה להביא ורסיה חדשה.

איתן כבל: אנחנו אמורים להסתמך על אמת המידה המקצועית של משרד התחבורה.

איתן כבל: אדם יכול להיות מועסק בחוזה הכי טוב בעולם, אבל אם הוא לא נותן עבודה, לא מימשנו את התכלית הראויה של החוק.

איתן כבל: אין ויכוח, לדעתי, סביב השולחן בעניין הזה.

<ניסים עזרן: משרד התחבורה אמר שהוא לא מתייחס לאופן העסקה, רק להיבט המקצועי.

<ניסים עזרן: כל הנתונים שיש לנו מלמדים שלצורת שיטת העסקה יש השפעה מאוד ברורה על רמת הבטיחות.

<ניסים עזרן: כשאני מדבר על נתונים, אני מדבר על נתונים של הרשות הלאומית לבטיחות בדרכים.

<ניסים עזרן: יש לי פה את הנייר שהציגה הרשות הלאומית.

<ניסים עזרן: הנייר מדבר על איזה שהוא חתך מבחינת בדיקת כלי הרכב והליקויים החמורים שנמצאו.

<ניסים עזרן: נמצא שכמות הליקויים אצל קציני הבטיחות שעובדים תחת עובדי קבלן היא פי 2 מכמות הליקויים שנמצאו אצל קציני הבטיחות שעובדים ביחסי עובד מעביד.

<ניסים עזרן: יש עוד סקרים נוספים שמצביעים על זה.

<ניסים עזרן: גם משרד התחבורה, עד שהתחלפו שם כמה גורמים, אמר את זה בצורה מאוד ברורה.

<ניסים עזרן: אני לא מצליח להבין למה הוא לא אומר את זה גם היום.

<ניסים עזרן: אני אצטט כמה דברים שאמר משרד התחבורה לא פעם בהליך משפטי: "נמצא כי מרבית הליקויים בתפקוד קציני הבטיחות והדיווחים המתקבלים מהניידות על איסורי שימוש בכלי רכב, הינם של קציני בטיחות בתעבורה במשרדים למתן שירותי בטיחות.

<ניסים עזרן: המשרדים למתן שירותי בטיחות פועלים מתוקף חוק שירותי הובלה, אולם הנושא זכה להתייחסות שלילית, עד כדי הצעה לביטולם ושינוי הוראות החוק במסגרת חוק שירותי הובלה".

<ניסים עזרן: יש לי פה עוד שורה של ציטוטים של משרד התחבורה.

<ניסים עזרן: אם אנחנו מדברים על העניין המקצועי, משרד התחבורה שינה את העמדה שלו ב-180 מעלות.

יעקב פרי: במה הוא שינה?

<ניסים עזרן: משרד התחבורה אומר היום שהוא אדיש לצורת העסקה, שהוא רק מדבר על המהות.

<ניסים עזרן: כולנו מבינים שהמהות היא הבטיחות.

<ניסים עזרן: משרד התחבורה הציע איזו שהיא טבלה חדשה מבחינת היקפי המשרה.

<ניסים עזרן: המגמה היא לצמצם את היקפי המשרה.

<ניסים עזרן: הטבלה הזאת מתבססת על כלום.

<ניסים עזרן: זו לא אמירה או מסקנה שלי, זו אמירה של משרד התחבורה.

<ניסים עזרן: איך משרד התחבורה הגיע למסקנה שצריך 100 כלי רכב ולא 80 כלי רכב?

<ניסים עזרן: האם נערך סקר, בדיקה מעמיקה?

<ניסים עזרן: האם באו וכימתו את זמן העבודה של קצין הבטיחות כדי לטפל בנהג?

<ניסים עזרן: האם באו וכימתו את זמן העבודה של קצין הבטיחות כדי לטפל בכלי רכב?

<ניסים עזרן: התשובה היא לא.

<ניסים עזרן: יכול להיות נהג שנוהג על כלי רכב בחברה מסוימת, אבל יש עוד 4 בני משפחה שנוהגים באותו כלי רכב.

<ניסים עזרן: גם עליהם קצין הבטיחות אחראי.

<ניסים עזרן: צריך לבדוק שהם נוהגים ברישיון, צריך להדריך אותם.

<ניסים עזרן: קציני הבטיחות קורסים תחת המעמסות שיש עליהם.

<ניסים עזרן: למרות שהם קורסים, ולמרות שאנחנו מייצגים את קציני הבטיחות, אנחנו אומרים שאסור לבטל את הביקורת על רכבי הליסינג.

<ניסים עזרן: אם אנחנו דואגים רק לבטיחות, אנחנו לא דואגים להקל על חייהם של קציני הבטיחות, הביקורת הזאת חייבת להישאר.

<ניסים עזרן: קצין הבטיחות חייב לוודא שכלי הרכב תקין בכל עת.

<ניסים עזרן: חלה עליו איזו שהיא חובה כללית.

<ניסים עזרן: כולנו יודעים שלפעמים צריך לבדוק את קצין הבטיחות.

<ניסים עזרן: הבדיקה היחידה מגובה באסמכתאות.

<ניסים עזרן: קצין הבטיחות צריך למלא טפסים שבהם הוא מצהיר שהוא בדק שהרישיון בתוקף, שהוא בדק מתי כלי הרכב עבר טסט או בדיקה.

<ניסים עזרן: זו הבדיקה שנערכת היום אחת לשלושה חודשים לכל כלי הרכב.

<ניסים עזרן: משרד התחבורה רוצה לערוך שינוי שאומר כך: כלי רכב בבעלות חברה ייבדקו אחת לשלושה חודשים.

<ניסים עזרן: כלי רכב שהם ליסינג לא ייבדקו אחת לשלושה חודשים.

<ניסים עזרן: פנינו למשרד התחבורה, ביקשנו לדעת למה.

<ניסים עזרן: התשובה של משרד התחבורה הייתה שיש לקצין הבטיחות חובה כללית.

<ניסים עזרן: אם יש לו חובה כללית, למה היא לא חלה על כלי הרכב הפרטיים?

<ניסים עזרן: היא כן חלה, לכן יש חשיבות לבדיקה שמגובה באסמכתאות.

<ניסים עזרן: זאת גם הבדיקה היחידה.

יעקב פרי: אולי התשובה היא שחברת הליסינג נותנת שירותים.

יעקב פרי: ניהלתי כמה חברות שהחזיקו רכבי ליסינג.

<ניסים עזרן: התקנות שמשרד התחבורה מבקש לאשר לא מחייבות את חברת הליסינג לבצע את הביקורת אחת לשלושה חודשים.

<ניסים עזרן: אם המצב היום שחברת הליסינג והחברה החוכרת חייבות בבדיקה הזאת אחת לשלושה חודשים, משרד התחבורה מנסה להביא למצב שלא חברת הליסינג ולא החברה החוכרת יעשו את הבדיקה אחת לשלושה חודשים.

<ניסים עזרן: נשאלה השאלה: אם ברכבים פרטיים כן, למה ברכבי ליסינג לא.

<ניסים עזרן: כולם יודעים שברכבי ליסינג יותר משתמשים.

<ניסים עזרן: אני לא צריך להסביר את ההתייחסות לרכב ליסינג.

<ניסים עזרן: בסיכום ישיבה שנערך עם משרד התחבורה, מר נמרוד הגלילי, מנכ"ל הארגון הישראלי להשכרת רכב וליסינג, כתב דבר כזה: "ביצוע בדיקת תקינות ברכב.

<ניסים עזרן: אנו עמדנו על דעתנו כי הטיפול התחזוקתי בחברות ההשכרה והליסינג אינו נופל ואפילו עולה על הטיפול של כלי הרכב בבעלות פרטית, לכן לא צריכה להיות אבחנה במועדים הקיימים לביצוע בדיקות תקינות לרכב (טסט).

<ניסים עזרן: סמנכ"ל התנועה במשרד ציין שנעשתה עבודה בנושא.

<ניסים עזרן: האבחנה נעשתה מכיוון שהנסועה ברכב ליסינג והשכרה גבוהה בהרבה, וכן כי אחוז כלי הרכב שלא עברו את מבחן הרישוי היה גבוה מאחוז כלי רכב שבבעלות פרטית.

<ניסים עזרן: נמסר שבתום שנתיים לשינוי התקנות המשרד יקיים בחינה מחודשת".

<ניסים עזרן: משרד התחבורה אוחז בעמדה שברכבי ליסינג יש יותר ליקויים, שאחוז הנסועה גבוה יותר.

<ניסים עזרן: מצד שני, הוא מבקש לבטל את הביקורת היחידה שמגובה באסמכתאות.

<ניסים עזרן: אם יש תאונה, אם יש איזה שהוא אירוע, הדרך היחידה למצוא את האחראים לאותם ליקויים היא בלהתחקות אחר הטיפול, אחר ההכוונה שנעשתה בנושא.

<ניסים עזרן: כשיש שני מפקחים במשרד התחבורה, וזה המצב, הדרך היחידה לעשות איזו שהיא ביקורת ולהתחקות היא על ידי האסמכתאות האלו שמשרד התחבורה מבקש לוותר עליהן.

<עמי רוטמן: הנושא הזה עלה לפני כמה שנים.

<עמי רוטמן: נעשתה בדיקה בשנים 2012,2013 לגבי כלי רכב מעל 10 טון שהיו מעורבים בתאונות דרכים קטלניות.

<עמי רוטמן: היו 124 כלי רכב סך הכל, מתוכם 49 היו בפיקוח של משרדים עצמאיים - 66%, ו-25 בפיקוח של קצין הבטיחות המפעלי - 34%.

<עמי רוטמן: במסמך שהוצאנו ליושב-ראש הוועדה הקודם, פרופ' ברוורמן, נאמר ככה: "אין בנתונים הקיימים בידי הרשות כדי להצביע בבירור על קשר בין בטיחות כלי הרכב למודל העסקה של קצין הבטיחות.

<עמי רוטמן: מהמספרים האלה, וגם לאור העובדה שהמשרדים העצמאיים מטפלים במספר גבוה יותר, לא הצלחנו למצוא קשר מובהק".

<שמעון לוקמן: לי יש תעודה של קצין בטיחות.

<שמעון לוקמן: לעסק שלי יש מספר רישיון שקיבלתי לפני 16 שנים ממדינת ישראל.

<שמעון לוקמן: אני מוכר בטיחות איכותית.

<שמעון לוקמן: את אותה תעודה יש גם לשמעון סודאי.

<שמעון לוקמן: חוק שירותי הובלה חוקק ופורסם ב-1997.

<שמעון לוקמן: התקנות הוסדרו בשנת 2001.

<שמעון לוקמן: מאז פועל בישראל חוק שירותי הובלה.

<שמעון לוקמן: החוק הוחל רק על כלי רכב מ-10 טון ומעלה, כי משרד התחבורה אמר שהוא רוצה לראות איך הוא מתמודד עם 20 אלף כלי רכב, אחר כך הוא יראה הלאה.

<שמעון לוקמן: רכב 10 טון, רכב 9.980 ורכב 8.100 זה אותו רכב בדיוק.

<שמעון לוקמן: היבואנים, בעקבות התקנה הזאת שמחייבת פיקוח של קצין בטיחות ברכב מ-10 טון ומעלה, הלכו והורידו ל-9.990 בהוראת הרישוי.

<שמעון לוקמן: הם פטרו את אותם כלי רכב מפיקוח.

<שמעון לוקמן: במשך 5 שנים או 4 שנים מהחלת חוק שירותי הובלה התקיימו כמה ועדות.

<שמעון לוקמן: כשראו שאין החלטה, מינו את ד"ר עדנה ארליך לעשות עבודה מקצועית כדי להמליץ בפני משרד התחבורה איזה תקנות צריך לשנות, איך זה ישרת את המשק, כולל שיקולים של שינוי התקנות משנת 1961.

<שמעון לוקמן: הגברת הזאת הגישה הצעה לתקנות.

<שמעון לוקמן: בוצע בהן דיון אחד.

<שמעון לוקמן: ההמלצות האלו הוגשו למנכ"ל משרד התחבורה.

<שמעון לוקמן: מה לעשות ובעלי התפקידים במשרד התחבורה משתנים, לכן גם זה נעלם.

<שמעון לוקמן: אני עסק קטן.

<שמעון לוקמן: יש לי 5,6 עובדים.

<שמעון לוקמן: באתי ממסגרת מסודרת של לובשי מדים.

<שמעון לוקמן: שם הכל היה פשוט.

<שמעון לוקמן: האירוע שם יכול להיות מסובך, אבל הנהלים והפקודות ברורים.

<שמעון לוקמן: אין בעיה שיבואו לבקר אותי, רק שיגידו לי מה המטלות.

<שמעון לוקמן: בצבא אתה מקבל ספר, כתוב בו מתי תהיה הביקורת שלך, למה אתה צריך להתכונן.

<שמעון לוקמן: במשרד התחבורה זה לא היה.

<שמעון לוקמן: יתירה מזאת, גם אמרתי שמה שיגידו לי לעשות אני אעשה, רק שיגידו.

<שמעון לוקמן: לא יכול להיות שמגיעים אלי 3 מפקחים בהפרש של 3 חודשים, כאשר כל אחד אומר לי משהו אחר.

<שמעון לוקמן: אלה דברים לא הגיוניים.

<שמעון לוקמן: אני הלכתי לבטח את עצמי ביטוח אחריות מקצועית.

<שמעון לוקמן: פניתי לחברת ביטוח, ביקשתי לקנות ביטוח כי אולי ביום יום אני עושה טעויות וגורם נזק כלכלי.

<שמעון לוקמן: חברת הביטוח אמרה לי שאני לא קיים בתקנון.

<שמעון לוקמן: פרק י' עוסק במפעלים, עוסק בקציני בטיחות שכירים.

<שמעון לוקמן: אמרו לי שאני נותן שירות חיצוני.

<שמעון לוקמן: המילים "חברת כוח אדם" מעליבות אותי.

<שמעון לוקמן: העובדים אצלי נותנים שירותים חיצוניים לארגונים אחרים.

<שמעון לוקמן: להגיד שזה כוח אדם - זה לא.

<שמעון לוקמן: פניתי למשרד התחבורה, אמרתי, חברים, תסדירו את הנושא.

<שמעון לוקמן: ב-2007, אחרי 4 שנים של מלחמות מול משרד התחבורה, קמתי בוקר אחד ועתרתי לבג"ץ בבקשה להסדיר את התקנות.

<שמעון לוקמן: 5 שנים היינו בבג"ץ.

<שמעון לוקמן: משרד התחבורה הקים ועדה.

<שמעון לוקמן: המדינה התחייבה עוד בשנת 2012, שתוך 3 חודשים היא תסדיר את התקנות, כאשר בתוך התקנות יוסדרו המשרדים.

<שמעון לוקמן: אנחנו ב-2017.

<שמעון לוקמן: מאז שהמדינה התחייב עברו כמעט 5 שנים.

<שמעון לוקמן: אני רואה כל פעם ועדה אחרת, תקנות חדשות.

<שמעון לוקמן: אני רוצה לדעת לאן הולכים.

איתן כבל: הנקודה המרכזית שנטענת כלפיכם היא שאופן שיטת העסקה שלכם גורמת לכך שהבטיחות תהיה פחות טובה.

<שמעון לוקמן: הפונקציה של רמת הבטיחות בארגון, וזה לא משנה אם זה ארגון של 3 משאיות , 10 פרייבטים, 15 ליסינג או 200 כלי רכב, זו הרצינות של הנהלת הארגון, של קצין הבטיחות.

<שמעון לוקמן: זה לא משנה אם הוא עובד בהתנדבות, בחשבונית או שהוא שכיר.

<שמעון לוקמן: זה שהוא שכיר לא עושה אותו יותר טוב.

<שמעון לוקמן: בחלק מהארגונים תלוש המשכורת זה חרב פיפיות, להבדיל מעצמאי.

<שמעון לוקמן: אני נותן היום שירות חיצוני עם 5 אנשים לכמעט 400 כלי רכב.

<שמעון לוקמן: קציני הבטיחות שלי מקבלים משכורת ממני.

<שמעון לוקמן: הם נותנים שירות לארגון.

<שמעון לוקמן: הם מתעסקים רק בבטיחות.

<שמעון לוקמן: אין להם שיקול מבחינת בעל המפעל.

<שמעון לוקמן: לחקלאי שמגדל ירקות בנגב ומשווק לשופרסל יש 2 משאיות, 2,3 עגלות שאיתן הוא גורר, 2 טרקטורים, ועוד איזה שהוא ציוד חקלאי.

<שמעון לוקמן: הוא יהיה מחויב בהעסקה של קצין בטיחות לפי התקנה החדשה.

<שמעון לוקמן: זה נראה הגיוני?

<אפי רוזן: אתה מקצין את זה.

<שמעון לוקמן: יכול להיות שאני לא מדייק, אבל זו השיטה.

<שמעון לוקמן: התאונות שקרו בכביש 6 בתקופה האחרונה היו של כלי רכב ששייכים לארגונים גדולים כמו "תלמה", "קוקה קולה".

<שמעון לוקמן: לפני חודש עמד השכיר של חברת "כתר פלסטיק" ואמר שהוא הלך הביתה כי אף אחד לא הקשיב לו.

<שמעון לוקמן: מה עושים עם זה?

<אורי חדד: יש כ-80 חברות שעוסקות בזה.

<אורי חדד: זה כמו משרד של רואי חשבון, משרד עורכי דין, מרפאה של רופאים.

<אורי חדד: מה שחשוב זה מי עומד בראש החברה הזאת, אם הוא ותיק, מקצועי, כי בכל זאת צריך להניע פה קציני בטיחות, צריך לדעת איך לתת להם את כל הכלים.

יעקב פרי: החברה הזאת שאתה עומד בראשה מקצה קציני בטיחות לארגונים, למפעלים.

יעקב פרי: הם מועסקים ישירות על ידך.

יעקב פרי: התפקיד שלהם הוא להיות קצין בטיחות של x,y או .z

<אורי חדד: בדיוק, הוא צמוד לאותה חברה.

<אתי בנדלר: הוא צריך לקבל אישור להיות קצין בטיחות של מפעל מסוים.

<אתי בנדלר: צריכה להיות זיקה.

<אורי חדד: הוא מקבל אישור.

<אורי חדד: אותו קצין בטיחות מפוקח על ידנו ברמה היום יומית.

<אורי חדד: אף אחד לא רואה קצין בטיחות שעובד ביחס של עובד מעביד.

<אורי חדד: אני הייתי 15 שנים קצין בטיחות של שירותי רכבת.

<אורי חדד: משרד התחבורה לא היה שם פעם אחת.

<אורי חדד: הוא אפילו לא בדק אם אני שם בכלל.

<אורי חדד: גם היום אותו דבר.

<אורי חדד: אין לו כוח אדם.

<אורי חדד: זה יתרון משמעותי לקצין הבטיחות באותה חברה.

<אורי חדד: הוא יודע שהוא תחת חממה, הוא יודע שיהיה מי שידבר איתו, שיהיה מי שיפקח עליו, שיהיה מי שישאל אותו.

<אורי חדד: אם מחר הוא חולה, הוא יודע שמישהו צריך להחליף אותו.

<אורי חדד: אני יודע להתאים את קצין הבטיחות לאותה חברה.

<אורי חדד: מי שעובד על פרייבטים לא יכול לפקח על מיכליות, ומי שעובד בחברות ליסינג לא יכול לפקח במשאיות.

<אורי חדד: אני לא צריך להגיד לכם מה זה להעריך נהג משאית.

<אורי חדד: צריך מקצועיות.

<אורי חדד: אותו קצין בטיחות באותה חברה לא יכול לקיים את זה עם כל הלחצים שיש מסביב לחברה.

<אורי חדד: אנחנו יכולים להחליף את קציני הבטיחות בכל נקודת זמן.

<אפי רוזן: אדוני יודע שאני יחסית חדש בבית.

<אפי רוזן: כשקיבלתי על עצמי את הנכס הזה, אני לבד הלכתי לבדוק במה מדובר.

<אפי רוזן: מי שנותן פה כלל אצבע שאלה טובים מאלה עושה טעות קשה.

<אפי רוזן: כל אלה הטוענים שרמת קציני הבטיחות היא כזו או אחרת - אני לוקח את זה על עצמי.

<אפי רוזן: אני סבור שאם הפיקוח לא נעשה כמו שצריך, זו תקלה של אגף הרישוי.

<אפי רוזן: תפקידו לקיים פיקוח על הפיקוח.

<אפי רוזן: כאשר אנחנו לא מקיימים אותו, מתאפשרת ירידת הרמה.

<אפי רוזן: זו אשמה שלנו, שלי.

<אפי רוזן: אנחנו עושים פיקוח בינוני, במקרה הטוב.

<אפי רוזן: אנחנו נתקן את זה.

<משה בקר: הייתי 30 שנה במילואים בתפקיד מפקד יחידת המו"פ בצה"ל.

<משה בקר: עשינו פעולה לעומק.

<משה בקר: שני נושאים הכנסנו ברמה הארגונית, לא ברמה הטכנית.

<משה בקר: קבענו שקצין הבטיחות בצה"ל יהיה סגן מפקד היחידה, עד רמה של מ"פ.

<משה בקר: רפול הוציא את זה כהנחיה ב–1980.

<משה בקר: בנינו תכנית להשתלמויות של קציני בטיחות לאנשים שהם לא אנשים שעוסקים בנהיגה.

<משה בקר: כמו שצה"ל בנה את אגף קצין רפואה ראשי, כך קציני הבטיחות הם חלק מצבא הבטיחות בדרכים במדינת ישראל.

<משה בקר: זו תעודת כבוד שיש את החוק של קציני בטיחות.

<משה בקר: בגלל קצין הבטיחות היחידתי, שהוא סגן מפקד היחידה, נכנס עוד סעיף לגבי קידום קצינים בצה"ל.

<משה בקר: בטופס הקידום היה כתוב איך הקצין מתייחס לבעיית בטיחות הדרכים ביחידה.

<משה בקר: הדבר הזה גרם לזה שהרבה מאוד מפקדים הפכו להיות מודעים, אפילו אם הם לא אנשי מקצוע בתחום הזה.

<משה בקר: אני רוצה לדבר על חוק קציני הבטיחות והתיקונים שרוצים לעשות לגביהם.

<משה בקר: אנחנו נמצאים במצב שעובד בשני כיוונים.

<משה בקר: כלי הרכב של היום הרבה יותר בטוחים, התקלות שלהם פחותות ממה שהיה בעבר.

<משה בקר: היום לא צריך לרדת מתחת לרכב כדי לראות אם יש נזילת שמן.

<משה בקר: דיברנו אתמול על הקטל בדרכים.

<משה בקר: הקונפליקטים, כמות הניגודים, כמות הבעיות בגלל צפיפות היתר שישנה במדינה, מעמיסה הרבה יותר מבחינת הנהג.

<משה בקר: בגלל שאין חינוך והדרכה כמו שצריך, אנחנו רואים הרבה מאוד עבריינות תנועה, חוסר הבנה בקשירה.

<משה בקר: קצין הבטיחות שנמצא במפעל חי את כלי הרכב במפעל, חי את הנהגים, הוא מכיר אותם.

<משה בקר: כשבא קצין בטיחות מבחוץ, הוא אורח.

<משה בקר: קצין הבטיחות במפעל, שזה אדם שנמצא בקשר עם הנהגים ועם הרכב, הרבה יותר ערני לגבי בעיות שמתעוררות, תאונות, עבירות תנועה.

<משה בקר: מרכז הכובד צריך לעבור - אני לא מזלזל בנושא הרכב – טיפ טיפה יותר לנושאים של השתלמויות, בקרה על הנהגים, התנהגות ומיומנות נהיגה.

<משה בקר: בזיקה של קצין הבטיחות למפעל קיימת בעיה שמחייבת תיקון.

<משה בקר: ישנו קונפליקט.

<משה בקר: קצין הבטיחות במפעל נמצא בין הפטיש לסדן.

<משה בקר: נוצר מצב שבגלל שאין מספיק נהגים, בגלל שהשכר לנהגים ירוד - אני מדבר על נהגים של רכב מקצועי - יש עומס על בעל המפעל, יש לחץ מצד בעל המפעל כדי לסחוט מקסימום תפוקה מכלי הרכב שעומדים לרשותו.

<משה בקר: זה אומר עבודת יתר של הנהגים, ללא בקרה מספקת על כלי הרכב.

<משה בקר: זה מעמיד את קצין הבטיחות בקונפליקט.

<משה בקר: הוא רוצה לרצות את בעל המפעל שנותן לו את המשכורת.

<משה בקר: הוא נאלץ להעלים עין.

<משה בקר: זו בעיה שצריך למנוע אותה.

<משה בקר: אפשר למנוע אותה אם מנתקים את התלות בשכר.

<משה בקר: הדבר היחיד שאיתו אפשר לפתור את העניין של התלות בשכר הוא בהעברת המשכורת לקרן קציני בטיחות באגף הבטיחות במשרד התחבורה.

<משה בקר: אל הקרן הזאת בעל המפעל יעביר את הכספים.

<משה בקר: המשכורת תשולם לקצין הבטיחות.

<משה בקר: היא לא תשולם לו כעובד מדינה, היא תשולם לו כבלתי תלוי בבעל המפעל.

<שלומי לויה: קציני הבטיחות העצמאיים חברים בלשכת המסחר.

<שלומי לויה: אנחנו נגד כפייה של העסקה ישירה.

<שלומי לויה: אנחנו חושבים שאין שום קשר בין מתכונת העסקה לבטיחות.

<שלומי לויה: 4 הוועדות המקצועיות שבדקו את הנושא הזה הן: ועדת לנגנטל, ועדת סגיס, ועדת עדנה ארליך, ועדת ג'קי לוי.

<שלומי לויה: כולם הגיעו למסקנה שאין קשר בין מתכונת העסקה לבטיחות.

<שלומי לויה: אני באותה עמדה של אדוני.

<שלומי לויה: אני חושב שקציני הבטיחות העצמאיים טובים, לכולם יש מקום.

איתן כבל: אדוני עוד לא יודע את דעתי.

איתן כבל: העמדה הראשונה שלי היא שבכל מקרה צריך שיהיה ביטחון.

<שלומי לויה: מוסכם על כולנו.

<שלומי לויה: זאת נקודת המוצא.

<שלומי לויה: אין פשרות בבטיחות.

איתן כבל: יש פשרות בהרבה מקומות.

<שלומי לויה: לא בבטיחות.

<שלומי לויה: הנקודה הזאת היא נקודה קצת יותר גדולה מהנקודה של קציני הבטיחות, כי מדובר כאן בפגיעה בפררוגטיבה הניהולית של כל מעסיק.

<שלומי לויה: כל עסק יודע וחייב לדעת להתאים את עצמו לתנאי מציאות כלכלית משתנה.

<שלומי לויה: כל עסק צריך לבחור אם הוא מעוניין לנהל את העסקים שלו במסגרת העסקה ישירה, או במסגרת שכירת שירותים חיצוניים.

<שלומי לויה: אני חושב שבעניין הזה לרגולטור יש את התפקיד לקבוע איזו פונקציה צריכה להיות בעסק.

<שלומי לויה: הרגולטור לא יכול, בטח לא בתקנות ולא מכוח חוק מסמיך, לקבוע ולהתערב במתכונת העסקה.

<שלומי לויה: זאת פגיעה ישירה בחופש העיסוק של כל מעסיק.

<שלומי לויה: אנחנו פוגעים כאן בצורה משמעותית בחברות מצוינות שמספקות שירות לעשרות חברות.

<שלומי לויה: נניח שבמפעל מסוים מועסק קצין בטיחות באמצעות המשרדים.

<שלומי לויה: מה אומרים לו? אתה, שיש לך תעודה, שאתה מקצוען, יכול לטפל עד כמות מסוימת של כלי רכב.

<שלומי לויה: אם פתאום תקבל תלוש מאותו מפעל שבו אתה מועסק, כל החוכמה יורדת עליך, התעודה שלך טובה יותר, אתה יכול לטפל בכמה כלי רכב שתרצה.

<שלומי לויה: לא מתקבל על דעת.

<שלומי לויה: יש היום כל מיני פונקציות, למשל פונקציות של דיווחים כספיים.

<שלומי לויה: המעסיק יכול לבחור אם הוא מעוניין שאת הדיווחים הכספיים הוא יבצע באמצעות רואה חשבון פנימי, באמצעות חשבת שכר, או שהוא מעדיף להעביר את זה למשרד רואה חשבון חיצוני.

<שלומי לויה: אותו דבר בנוגע לקציני בטיחות אש.

<שלומי לויה: לא ראיתי בשום מקום שמחייבים מעסיק להעסיק בהעסקה ישירה קצין בטיחות אש.

<שלומי לויה: אין מחלוקת שאש זה נושא בטיחותי מעין כמוהו.

<שלומי לויה: אמרו קודם שיש הפרות, בעיות כאלו ואחרות.

<שלומי לויה: כל קצין בטיחות, בין אם הוא שכיר, בין אם הוא עובד במשרד שפועל בניגוד לחוק ומתרשל, אפשר למצות איתו את הדין.

<שלומי לויה: הפתרון הוא לא לדחוק את הרגליים של חברות מצוינות.

<ספי יוסף דיין: אני שומע שרוצים לשנות את כמויות כלי הרכב, את יחסי עובד מעביד.

<ספי יוסף דיין: משנת 85 אני קצין בטיחות בתעבורה.

<ספי יוסף דיין: התקנות והמספרים לא ישתנו.

<ספי יוסף דיין: מה שמעניין את כולם זה כלי הרכב, כולל את משרד התחבורה.

<ספי יוסף דיין: 96% מהתאונות נגרמות בגלל הגורם האנושי.

<ספי יוסף דיין: לא שמעתי פה, חוץ מד"ר בקר, מישהו שהתייחס למה צריך קצין הבטיחות לעשות.

<ספי יוסף דיין: תשנו את החשיבה שלכם במשרד התחבורה.

<ספי יוסף דיין: צריכים לשים את הדגש על הגורם האנושי, הוא הגורם לתאונות במדינת ישראל.

<ספי יוסף דיין: קציני הבטיחות משקיעים שעות.

<ספי יוסף דיין: אתם הולכים ומגדילים לי את כמות כלי הרכב כך שיהיו לי 250 פרייבטים עם 1,000 נהגים.

<ספי יוסף דיין: איך אפשר לפקח עליהם?

<ספי יוסף דיין: אתה אומר לי שעלי לדאוג לכך שהרכב יהיה תקין, שעלי לדאוג לבריאותו של הנהג.

<ספי יוסף דיין: זה מה שכתוב בתקנה.

<ספי יוסף דיין: אני צריך לעבוד 24 שעות על 1,000 נהגים כאלה.

<ספי יוסף דיין: אני מרכיב להם מערכות טכנולוגיות, אני יוצא עם טאבלט ועושה מעקבי נהיגה אחרי אנשים, אני מוריד אותם מהכביש.

<ספי יוסף דיין: תראו לי קבלן שהוריד נהגים מהכביש.

<שמעון לוקמן: אני.

<ספי יוסף דיין: תראה לי שעשית שימוע, שהורדת נהגים מהכביש.

<ספי יוסף דיין: אתם צריכים לשנות את התפישה.

<ספי יוסף דיין: אנחנו צריכים להשקיע את הכל בגורם האנושי, לא ברכב.

<ספי יוסף דיין: הרכב בסדר.

<ספי יוסף דיין: את האוטובוס ואת המשאית בודקים אחת לחודש, את הפרייבט בודקים אחת ל-3 חודשים.

<ספי יוסף דיין: לפרייבט בחברת הייטק עם 2,000 קילומטר בחודש צריך לעשות בדיקה של פעם בשנה.

<ספי יוסף דיין: זה מה שאתם רוצים לעשות.

<ספי יוסף דיין: למה לא 3 חודשים?

<ספי יוסף דיין: אתם רוצים להגיד לי שלא נקרע צמיג בדרך?

<ספי יוסף דיין: איש ההייטק רואה את הצמיג הזה?

<ספי יוסף דיין: הוא ב-21:00 בלילה חוזר הביתה.

<אפי רוזן: כאילו שאני מחכה לקצין הבטיחות של מינהל הרכב שיסתכל על הצמיג שלי כשאני לוקח 3 ילדים.

<אפי רוזן: אתה מטיף פה מוסר על רמה מקצועית.

<אפי רוזן: אם תקרא את ההצעה לתיקון, תראה שאנחנו עוסקים בגורם האנושי.

<אפי רוזן: אם אנחנו מסכימים ש-97% מהתאונות נגרמות בגלל גורם אנושי, מה הטעם להציג את מספר התאונות?

<אפי רוזן: הבעיה המרכזית היא גורם אנושי, אין מחלוקת.

<אפי רוזן: היושב-ראש מכיר את זה.

<אפי רוזן: חלק מהתקנות מתייחס לזה.

<אפי רוזן: אם שואלים אם זה האופטימום, אז לא, זה לא האופטימום.

<אפי רוזן: פה מתייחסים בפעם הראשונה לגורם האנושי.

<אפי רוזן: אם לא היינו מתייחסים פה לגורם האנושי, אפשר היה לשים קצין בטיחות אחד על 1,000 פרייבטים.

<אפי רוזן: זאת עמדתי המקצועית.

<אפי רוזן: לא שינינו את זה ל-1 ל-1,000, כיוון שאנחנו סבורים שישנה אחריות כשמגיע נהג חדש.

<אפי רוזן: כשאני הגעתי למינהל הרכב, קיבלתם איתי עוד 2, את אשתי ואת בני הבכור שיכולים לנהוג.

<אפי רוזן: אני לא נוהג יחיד.

<אפי רוזן: זה אנחנו ששמנו את הגורם האנושי.

<אפי רוזן: זה מה שלא נוח לחלק מהאנשים.

<אפי רוזן: אני מבקש ממי שמטיף מוסר לקרוא עוד פעם את ההצעה הזאת.

<אפי רוזן: היא רחוקה מלהשביע את רצוננו.

<אפי רוזן: החדר הזה ידע כל כך הרבה פשרות טובות.

<אפי רוזן: גם זו פשרה טובה.

<ישראל טיקוצקי: ממשלת ישראל צריכה לבוא ולהגיד כך: אני רוצה שיהיה מקצוע שקוראים לו נהג.

<ישראל טיקוצקי: לנהג צריכות להיות זכויות וחובות שכתובות בספר.

<ישראל טיקוצקי: צריך שיהיה נהג א', נהג ב'.

<ישראל טיקוצקי: אם בעל חברה ירצה לקחת נהג משאית טוב יותר, הוא ייקח דרג c, זאת אומרת, נהג שעבר השתלמויות, נהג טוב יותר.

<ישראל טיקוצקי: כששאל אותי כוכבא כמה זמן אני רוצה שתהיה השתלמות בשנה, אמרתי שנתחיל בפעמיים, לא צריך יותר.

<ישראל טיקוצקי: אתם מקשקשים על אם קצין בטיחות בתעבורה מועסק, לא מועסק.

<ישראל טיקוצקי: הפרמטר הוא אם הוא ממלא את תפקידו, כן או לא.

<ישראל טיקוצקי: אין פרמטר אחר.

<ישראל טיקוצקי: ממלא את תפקידו – טוב, לא ממלא את תפקידו – לך הביתה בכל ורסיה שהיא.

<ישראל טיקוצקי: יכול לבוא היום מישהו שנזרק מתפקידו כפקיד בנק ולהיות נהג משאית כי בנערותו הוא הוציא רישיון למשאית.

<ישראל טיקוצקי: הוא יודע לנהוג במשאית?

<ישראל טיקוצקי: לנהוג במשאית היום זה כמו לנהוג בחללית.

<עומר סלע: עצם זה שמרמה מסוימת של כלי רכב, לא משנה מאיזה סוג, יש כפייה של העסקה ישירה, זה דבר שיגרום לקומבינות ולבעיות.

<עומר סלע: אם על כל עסק שמחזיק צי רכב בגודל מסוים ייכפה להעסיק בהעסקה ישירה, מה יקרה?

<עומר סלע: דובר קודם על שעון שוויצרי.

<עומר סלע: אנחנו לא שוויץ.

<עומר סלע: יש סיכון לקומבינות ולהעמסה גדולה יותר של משקל על משאיות.

<עומר סלע: לכל צורת העסקה יש יתרונות וחסרונות.

<עומר סלע: צריך לשים לב שיש פה איזה יצור כלאיים חריג.

<עומר סלע: לא מדובר פה בהעסקה ישירה מול מיקור חוץ.

<עומר סלע: יש פה יצור כלאיים מיוחד שנוצר לכבוד הנושא הזה.

<עומר סלע: יצור הכלאיים אומר שעד מספר מסוים זו העסקה כזאת, מתנאים מסוימים זה משהו אחר.

<עומר סלע: מה שייווצר זה שיהיו קציני בטיחות שיועסקו בהעסקה ישירה ב-60% מהשכר, ב-80% מהשכר.

<עומר סלע: התוצאה תהיה שייפגעו הזכויות של העובדים עצמם, הם יצטרכו לקושש מפה ומשם.

<עומר סלע: יהיה עובד שיעבוד כמה ימים פה, כמה ימים במקום אחר.

<עומר סלע: מי מוכן לעבוד בצורה כזאת?

<עומר סלע: דווקא זה יוביל לפגיעה בבטיחות.

איתן כבל: זה בסדר שכל אחד מציג את עמדתו, זה לגיטימי, אין לי טענות ותלונות.

איתן כבל: להעסקה ישירה יש את החולשות ואת היתרונות.

איתן כבל: הכותרת היא בטיחות.

איתן כבל: היתרון הגדול שלי זה שאני יכול ללמד בטיחות בחדר הזה.

איתן כבל: אני לא מגיע לנושא הזה כאיזה לוח חלק, ממש לא.

איתן כבל: המקום הזה כבר הקשיב ושמע את המומחים הכי גדולים במדינת ישראל שעוסקים בבטיחות בדרכים, במאבק בקטל בדרכים, על הסוגים השונים.

איתן כבל: שאף אחד לא יישא לשווא את שם הבטיחות, יש קריטריונים לבדוק את זה.

<משה בקר: בצה"ל ירדו תאונות הדרכים ל-5%.

איתן כבל: הלוואי והחברה האזרחית הייתה מתמודדת עם הנושא של הקטל בדרכים כפי שצה"ל עושה את זה.

<נתנאל היימן: לגבי העניין של העסקה ישירה, אנחנו חושבים שלעסק צריכה להיות בחירה.

<נתנאל היימן: שני הטיעונים של שני הצדדים נשמעים מאוד הגיוניים.

<נתנאל היימן: הם די מבטלים אחד את השני.

<נתנאל היימן: הנקודה של מספר הרכבים לא ברורה לנו.

<נתנאל היימן: יש כאן הוספה של נגררים.

איתן כבל: נגיע לזה.

<נתנאל היימן: חוץ מהנושא של העסקה ישירה יש פה גם שורה של רגולציות שצריך לבחון את ההשפעה שלהן על העסקים.

<נתנאל היימן: חלקן מאוד חשובות.

<נתנאל היימן: מה שתורם לבטיחות צריך להישאר.

<נתנאל היימן: דברים שהם נטו רגולציה צריכים להיבחן מחדש.

<נועם קום: אני בסוגיה של קציני בטיחות מטפל משנת 2010.

<נועם קום: קרוב ל-7 שנים דנים בנושא הזה.

<נועם קום: אם מדברים פה על בטיחות, ברור שצריך לחתוך ולעשות דבר.

איתן כבל: ייחתך.

<נועם קום: אחד מהדברים שהוא פריצת דרך זה שמתחילים להתייחס לגורם האנושי, לא לבורג של הגלגל.

<נועם קום: יש פה תכנית הדרכה שבעל המפעל צריך להגיש אותה.

<נועם קום: חברות ההייטק הן חברות מאוד משמעותיות, עם ציים מאוד גדולים.

<נועם קום: לאורך כל הדרך דגלנו בזה שקצין הבטיחות יהיה חלק מהחברה.

<נועם קום: בדצמבר 2015 קבע בית משפט מחוזי שיש אפשרות לקבל שירותי בטיחות מגורמים חיצוניים.

<נועם קום: יש על זה ערעור בעליון.

<נועם קום: נחכה ונראה מה יהיה.

<נועם קום: זה יצר מציאות כזאת שחלק מקציני הבטיחות אצלנו הם In house בחברה, הם לא עובדי החברה.

איתן כבל: תסביר לי.

<נועם קום: In house אומר שקצין הבטיחות עובד באופן קבוע בחברה.

<נועם קום: הוא לא עובד חברה מן המניין, הוא לא עובד ביחסי עובד מעביד.

<נועם קום: כל עוד משרד התחבורה לא יקבע קריטריונים מה קצין בטיחות צריך לעשות, על מה הוא צריך לפקח, מה שיטות העבודה שלו, נחטיא את המטרה.

<נועם קום: בחברות הפורום שמאוגדות יש איזה שהם קריטריונים לפעולות שקצין הבטיחות עושה.

<נועם קום: זה שיושב לצידי שאל אותי אם אנחנו מטפלים בבני המשפחה.

<נועם קום: כן, אנחנו מפקחים על כל בן משפחה, על כל נהג נלווה שנוהג בכלי הרכב.

<נועם קום: זה לא מעט עבודה, אבל יש כלים לעשות את זה.

<נועם קום: אני מאוד שמח שיש סעיף שמחייב הדרכות נהיגה.

<נועם קום: לא הייתה לזה התייחסות.

<נועם קום: אם נצליח להוביל לדרך שיהיו קריטריונים, שיהיו דרכי עבודה, שיהיו איזה שהם נהלים מקצועיים מה קצין הבטיחות צריך לעשות, נצמצם את כל הפער של מי טוב יותר, מי טוב פחות.

<ג'קי לוי: עד 2001 לא היו לנו בעיות, כל קציני הבטיחות היו מועסקים, כולל חלק גדול מהמשרדים העצמאיים.

<ג'קי לוי: ב-2001, כאשר נפתחו המשרדים, גילינו שיש בעיה.

<ג'קי לוי: הבעיה קיימת עד היום.

<ג'קי לוי: אני אחראי עד לפני שנתיים, לא יודע מה היה בשנתיים האחרונות.

<ג'קי לוי: רבותיי, אתם לא יכולים להשוות בין קצין בטיחות שעובד במפעל, שיודעים מתי הוא הגיע, שיודעים מה הוא עושה, לקצין בטיחות חיצוני שבא, נותן את החותמת והולך.

<ג'קי לוי: אין מה להשוות, זו ליגה אחרת.

<ג'קי לוי: כשיש קצין בטיחות שעובד במפעל, אנחנו יודעים מתי הרכב היה בטיפול, יש הזמנת תיקון, יש קבלות, אני יודע בדיוק מה נעשה.

<ג'קי לוי: פה אין.

<ג'קי לוי: אין היום אפשרות לקבל חשבוניות תיקון.

<ג'קי לוי: אם הם מתקנים במוסכים לא מורשים, אין מי שיגיד להם שאסור.

<ג'קי לוי: אין מי שבודק את הדברים האלה.

<ג'קי לוי: גיליתי לא פעם ולא פעמיים שקציני בטיחות שמועסקים על ידי משרדים הם יום אחד פה, יום אחד שם.

<ג'קי לוי: רבותיי, זו פיקציה אחת גדולה.

<ג'קי לוי: בדקתי לא פעם ולא פעמים.

<ג'קי לוי: זה לא מעניין את בעל המפעל.

<ג'קי לוי: מה איכפת לו אם הוא נמצא או לא.

<ג'קי לוי: אם הוא שם חותמת על רישיון המוביל, זה מספיק.

<ג'קי לוי: אנחנו פוגעים בבטיחות ברגע שנאפשר את זה.

<ג'קי לוי: דרך אגב, המשרדים הוקמו במסגרת חוק שירותי הובלה.

<ג'קי לוי: כתוב שנותנים שירות למשאיות בודדות.

<ג'קי לוי: במשך הזמן פלשו למשרדים עצמאיים, פלשו לחברות הייטק.

<שמעון סודאי: אני נמצא כאן כאחד שאין לו שום אינטרס כלכלי.

<שמעון סודאי: אין לי משרד.

<שמעון סודאי: אני עושה את העבודה באיגוד כמתנדב.

<שמעון סודאי: אני חושב שאני צריך לקלף טיפה את הצביעות.

<שמעון סודאי: מאחורי חלק מהדברים שנאמרו כאן אין שום דבר.

<שמעון סודאי: אני מחזיק מסמך מ-2012 של איגוד לשכות המסחר.

<שמעון סודאי: מדובר בסיכום דיון שחתום עליו נמרוד הגלילי.

<שמעון סודאי: במסמך כתוב כך: "הצעת משרד התחבורה לרפורמה בתחום קציני בטיחות.

<שמעון סודאי: לדעת החברים בכל העולם נעלם המושג "קציני בטיחות".

<שמעון סודאי: עקב התקדמות במערכות לניהול בטיחות, הנהלת הארגון מבקשת ממשרד הלובינג פוליסי לפעול בכדי למזער את הצורך במושג "קציני הבטיחות".

<שמעון סודאי: " כשמדברים על הגורם האנושי – על הכיפאק.

<שמעון סודאי: כשמדברים על הרכב, זה גם חשוב.

<שמעון סודאי: אני בטוח שאם אני אקח את אותם אנשים שכתבו את הדבר הזה ואכניס אותם לרכב כדי שיראו בלוח השעונים את מנורות החיווי, הם אפילו לא ידעו מה זה עושה.

<שמעון סודאי: איך אנשים כאלה מסוגלים להגיד שלא צריך קציני בטיחות רק בגלל שהאוטו נהייה יותר בטוח?

<שמעון סודאי: הצמיגים מתקלקלים, קורים דברים.

<שמעון סודאי: יושבים פה אנשי הרשות.

<שמעון סודאי: הם עובדים איתנו כתף אל כתף.

<שמעון סודאי: הבדיקה נעשתה על תחום המשאיות, לא על התחום הפרטי.

<שמעון סודאי: משם לקחו את המסקנות של הכמויות.

<עמיחי גרינוולד: החלטה 2118 של הממשלה מדברת על הפחתת הרגולציה.

<עמיחי גרינוולד: אמנם באופן פורמאלי התקנות האלו לא חייבות בהפחתת רגולציה, אולם לדעתנו ולדעת משרד ראש הממשלה שאמון על הנושא, נכון לעשות לתקנות האלו הפחתה.

<עמיחי גרינוולד: פה דנו רק בנושא של העסקה ישירה או לא ישירה.

<עמיחי גרינוולד: זו סוגיה אחת מתוך עוד הרבה נקודות שעלו בתקנות.

<עמיחי גרינוולד: אנחנו חושבים שנכון לבצע הערכה מחודשת בשיתוף עם משרד הכלכלה, כדי להבין את ההשפעה של התקנות על המשק.

<אפי רוזן: התקנות עברו למשרד הכלכלה.

<אפי רוזן: זה חוכא ואיטלולא ששתי רשויות מתמודדות אחת מול השנייה.

<אפי רוזן: תסביר לי איך קורה שמפחיתים כמות רכבים אבל מגדילים רגולציה.

<יהודה בר אור: אנחנו לא מפעל, אנחנו לא מיזם, אנחנו לא עסק, אנחנו לא תאגיד, למעט תחנת הקסטל.

<יהודה בר אור: היא יחידה מתוך עשרות תחנות שמאגדות בתוכן 13.5 אלף נהגי מוניות.

<יהודה בר אור: התחנות שולחות נהגי מוניות לעבודה.

<יהודה בר אור: הן לא תאגיד, הן לא מיזם, הן לא עסק.

<יהודה בר אור: הייתה פה תפישה לא נכונה לגבינו.

<יהודה בר אור: מה קרה?

<יהודה בר אור: מכיוון שלא ראינו בעניין הזה מלחמה, לא נכנסנו לעומק של העניין, אפשרנו לגלגל עלינו תקנה.

<יהודה בר אור: מה קורה בפועל?

<יהודה בר אור: 7000 נהגי מוניות לא מחויבים בקצין בטיחות, הם עצמאיים.

<יהודה בר אור: אין תחנה בישראל, חוץ מהקסטל, שהמוניות הן של העסק.

<יהודה בר אור: כל אחד פרטני.

איתן כבל: אתה אומר שאתם לא בעניין.

<יהודה בר אור: כל פעם מכניסים אותנו לסיפור.

<יהודה בר אור: בבוטקה שלי, שאני בקושי נכנס אליו, רוצים שאני אשים קצין בטיחות.

<יהודה בר אור: אתם חושבים שאנחנו מגרדים כסף?

<יהודה בר אור: אנחנו לא יכולים לעמוד בתקנה הזאת.

<יהודה בר אור: אתם רוצים לעשות כסף על חשבוננו?

<יהודה בר אור: לא ניתן לכם.

<יהודה בר אור: נעמוד איתן מול כולם פה.

<יהודה בר אור: אתם רוצים לעשוק את נהגי המוניות, אתם רוצים לקחת מאיתנו את הפרנסה המעטה שיש לנו, את האוכל.

<יהודה בר אור: לא ניתן לכם את זה.

<יהודה בר אור: יש לי סך הכל 50 מוניות.

<יהודה בר אור: 12 מהן הן חברות בתחנה.

<יהודה בר אור: אין לי מקום לשים כלום.

<יהודה בר אור: אם אני אטיל על מישהו מהם 50,60,70 שקל על קצין בטיחות שאתם רוצים שאני אשים, הם ילכו ל"גט טקסי", ל"אובר".

<יהודה בר אור: הם בכלל לא צריכים קצין בטיחות.

<יהודה בר אור: תוציאו אותי מזה.

<יהודה בר אור: לא יהיה חוק אם אני אהיה בפנים.

<נמרוד הגלילי: חברות הליסינג והשכרת הרכב מחויבות בהעסקת קציני בטיחות, הן מעסיקות קציני בטיחות.

<נמרוד הגלילי: על כל תקלה הכי קטנה אני יודע לפנות לחברת הליסינג, בין אם יש לה קצין בטיחות, בין אם אין לה קצין בטיחות.

<נמרוד הגלילי: כל הדברים שנאמרו פה לא נכונים.

<נמרוד הגלילי: החשיבות של קצין הבטיחות היא בחברות ההובלה וחברות ההיסעים.

<אורי חדד: למה משרד התחבורה לא מסדיר את המשרדים?

איתן כבל: אמרתם, דיברתם, אבל אין חדש תחת השמש, חוץ מהדברים של יהודה בר-אור שצריך לשקול.

<ספי יוסף דיין: מאות מוניות מסיעות חינוך מיוחד.

איתן כבל: לכל דבר יש את המענה.

איתן כבל: ההתקשרות היא אישית.

איתן כבל: שהרשות המקומית תחייב אותו להביא.

איתן כבל: זה לא קשור אליו כמפעיל תחנה.

איתן כבל: אני לא מתחמק מהעניין הזה, אני רק אומר שלמי שמזמין יש אחריות.

איתן כבל: זה נכון לגבי כל דבר שאתה מזמין.

איתן כבל: יש פה את העניין של העסקה ישירה או לא ישירה, מה ההשפעה האמיתית על איכות הבטיחות.

איתן כבל: יש לכאן ולכאן.

איתן כבל: חסר לי פה תפקידו של קצין הבטיחות.

איתן כבל: דרך ההגדרה נוכל להתעמק בשאלה הזאת הרבה יותר טוב.

איתן כבל: לפעמים יש משקל יותר גדול למי שמועסק באופן קבוע במקום.

איתן כבל: כשאתה עובד אצל מישהו, הוא מסתכל עליך.

איתן כבל: כשאתה עצמאי, אתה עושה מה בראש שלך, אין לך בעל בית.

איתן כבל: אני לא יודע מה יותר גרוע ממה.

איתן כבל: זה לא סוד מה עמדתי לגבי העסקה ישירה.

איתן כבל: אני אדם שבא מעולם ערכים מאוד מאוד ברור, אבל יחד עם זאת אני דן לגופו של עניין.

איתן כבל: אני לא אומר שייקוב הדין את ההר.

איתן כבל: היום יש גם שיטות העסקה גמישות.

איתן כבל: העניין של העסקה מסודרת זה דבר שמבחינתי ייקוב הדין את ההר.

איתן כבל: יש דרכים לעשות את זה.

איתן כבל: בכל החיים צריך שיהיה איזון.

איתן כבל: אף אחד לא יגיד לי שעובד קבוע נהיה צדיק, שהוא נהיה הכי טוב, שאין בלתו, שהוא כל יום קם ודוהר לעבודתו.

איתן כבל: אנחנו יודעים שלא.

איתן כבל: אני רוצה לראות התייחסות למפקח, לראות מה המטלות שלו.

איתן כבל: אתה מבקש ממני להעסיק אותו?

איתן כבל: מי זה הייצור הזה?

איתן כבל: מה הרמה שצריכה להיות לו?

איתן כבל: כשאתה שוכר או קונה רכב מחברת ליסינג וזה נהיה משפחתי, מישהו בודק את המשפחה שלי?

איתן כבל: יש כאן אלף ואחת נקודות.

איתן כבל: אם אני מריץ את התהליך הזה, ואני רוצה להריץ אותו, הוא ייעשה שלם, לא מקוטע.

איתן כבל: אני מתכוון לעסוק בשאלות האלו בצורה הכי מעמיקה.

איתן כבל: הדיבורים הסתיימו.

איתן כבל: בפעם הבאה נתעסק במהות.

<אתי בנדלר: תקנה 585 מדברת על תפקידי קצין הבטיחות, כמו לפקח על כך שהנהגים המועסקים על ידי המפעל, או שהנהגים ברכבו ימלאו אחר הוראות פקודת התעבורה והתקנות על פיה.

<אתי בנדלר: אני מניח שאדוני מבקש לדעת מה הוא צריך כדי לפקח.

איתן כבל: נכון.

איתן כבל: תודה רבה, הישיבה נעולה.